26.10.2007 Den Europæiske Unions Tidende L 282/1 I (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse er obligatorisk) FORORDNINGER RÅDETS FORORDNING (EF) Nr. 1247/2007 af 22. oktober 2007 om ændring af forordning (EF) nr. 1947/2005 for så vidt angår Finlands anvendelse af statsstøtte til frø og sædekorn RÅDET FOR DEN EUROPÆISKE UNION HAR — G) under henvisning til traktaten om oprettelse af Det Europæiske Fællesskab, særlig artikel 36 og artikel 37, stk. 2, tredje afsnit, under henvisning til forslag fra Kommissionen, under henvisning til udtalelse fra Europa-Parlamentet, og ud fra følgende betragtninger: (1) Ifølge artikel 8, stk. 2, første afsnit, i Rådets forordning (EF) nr. 1947/2005 (!) kan Finland yde støtte til visse mængder frø og sædekorn, der produceres i Finland, som følge af de særlige klimatiske betingelser, såfremt Kommissionen giver sin tilladelse. (2)  På grundlag af de oplysninger, Finland har sendt til (6) Kommissionen, har Kommissionen i overensstemmelse med artikel 8, stk. 2, andet afsnit, i forordning (EF) nr. 1947/2005 forelagt Rådet en rapport. Rapporten viser, at frø- og sædekornproducenter i Finland har adgang til andre støtteordninger, som de kan benytte, og som derved giver de finske landmænd en godtgørelse for de klimaforhold, de arbejder under. ()) EUT L 312 af 29.11.2005, s. 3. Rapporten viser også, at produktionen af sædekorn i Finland har været stigende, og at importen af sædekorn er lille i forhold til den indenlandske produktion. Desuden viser rapporten, at importen steg, når den indenlandske frøproduktion faldt, og omvendt, og det kan derfor konkluderes, at indenlandske frø kan erstattes med import, og at finsk statsstøtte kan forvride konkur- rencen med importerede produkter. Timotefrø formeres i Finland under næsten optimale forhold og på relativt lige konkurrencevilkår. At fastholde en produktionstilknyttet støtte til timoteproduktionen vil temmelig sikkert være et incitament til at bevare et højt produktionsniveau af timotefrø i Finland. Ydelsen af statsstøtte til timotefrø bør derfor bringes til ophør. Af ovennævnte grunde og for at det indre marked kan fungere, som det skal, er det hensigtsmæssigt at ophæve Finlands mulighed for at yde statsstøtte til frø og sæde- korn. For at de finske landmænd kan få mulighed for at forberede sig på en situation uden statsstøtte, vil det dog være hensigtsmæssigt at yde støtte til produktionen af frø og sædekorn, undtagen timotefrø, i en sidste, yderligere overgangsperiode, hvorefter den vil blive afskaffet. Med henblik på en midtvejsevaluering af statsstøtteord- ningen anmodes Finland om at fremlægge en detaljeret rapport om resultaterne af den ydede statsstøtte. Forordning (EF) nr. 1947/2005 bør ændres i overens- stemmelse hermed —